**28.4.2020.**

Dragi učenici!

Nadam se da ste spremni za množenje brojem 6.

**MATEMATIKA – Množenje brojem 6** (udžbenik str. 90. i 91.)

Trebate riješiti 1. zadatak ispod naslova (PONOVIMO), pažljivo pročitati matematičku priču, a zatim u matematičku bilježnicu napisati naslov **Množenje brojem 6.**

Nakon naslova preskočite nekoliko redaka i redom zapisujte množenje sa 6. Ispod toga zamijenite mjesta faktorima.

1 ∙ 6 = 6 6 ∙ 1 = 6

2 ∙ 6 = 6 + 6 = 12 6 ∙ 2 = 12

3 ∙ 6 = 6 + 6 + 6 = 18 6 ∙ 3 = 18

4 ∙ 6 = 6 + 6 + 6 + 6 = 24 6 ∙ 4 = 24

5 ∙ 6 = 6 + 6 + 6 + 6 + 6 = 30 6 ∙ 5 = 30

6 ∙ 6 = 6 + 6 + 6 + 6 + 6 + 6 = 36 6 ∙ 6 = 36

7 ∙ 6 = 6 + 6 + 6 + 6 + 6 + 6 + 6 = 42 6 ∙ 7 = 42

8 ∙ 6 = 6 + 6 + 6 + 6 + 6 + 6 + 6 + 6 = 48 6 ∙ 8 = 48

9 ∙ 6 = 6 + 6 + 6 + 6 + 6 + 6 + 6 + 6 + 6 = 54 6 ∙ 9 = 54

10 ∙ 6 = 6 + 6 + 6 + 6 + 6 + 6 + 6 + 6 + 6 + 6 = 60 6 ∙ 10 = 60

Naučimo i VIŠEKRATNIKE broja 6. To su brojevi: 6, 12, 18, 24, 30, 36, 42, 48, 54, 60…

U udžbeniku na str. 91. riješite sve zadatke (od 1. do 6.).

BUDITE VRIJEDNI I UČITE TABLICU MNOŽENJA SA 6!

**HRVATSKI JEZIK – S. Pilić: Mamina maza** (čitanje s razumijevanjem)

Listić možete preuzeti u priloženim dokumentima na web stranici škole.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


**LIKOVNA KULTURA – Točka i crta – Gradbene i obrisne crte (Razlistano stablo)**

Promotrite ove crte! Koje vrste crta vidite?



Prikazane su **vrste crta po karakteru i toku**. One mogu biti dugačke, kratke, debele, tanke, izlomljene, isprekidane te otvorene, zatvorene, ravne ili zakrivljene crte.

Promotrite ove slobodne likove i prisjetite se kako zovemo crte kojima su nacrtani ovi likovi.



Ponovimo!

Crte po svome značenju mogu biti **obrisne ili konturne te gradbene ili** **strukturne.** Prvi lik je nacrtan obrisnom crtom. To je crta kojom opisujemo neki lik izvana, po rubu.

Drugi i treći lik su izgrađeni crtama. Oni nisu „opisani“ obrisnom crtom.

Sljedeći zadatak je uočiti razliku između gradbenih crta drugog i trećeg crteža. Drugi lik je izgrađen nizanjem otvorenih crta, a treći lik je građen od sredine zatvorenim crtama.

Promotrite razlistanu krošnju stabla koje se može vidjeti kroz prozor vašeg stana. Opišite debljinu debla, veličinu i oblik krošnje.

Mi znamo da krošnju čine grane, grančice i puno listova, ali iz daljine ih ne možemo jasno i dobro vidjeti.

Kako krošnja izgleda iz daljine?

Kakvim bismo crtama mogli nacrtati krošnju?

Kako listovi pupaju i rastu iz lisnih pupoljaka i tako grade krošnju tako bismo i mi mogli crtama graditi krošnju iz sredine.

**Zadatak:** Nacrtajte **olovkom ili crnim flomasterom** cijelo stablo gradbenim

crtama. Deblo ćete nacrtati gradbenim otvorenim crtama koje mogu

biti ravne ili zakrivljene po svojem toku. Krošnju ćete graditi iz sredine

kombinirajući zatvorene i otvorene crte, slažući ih i nižući prema van

dok ne nastane željeni oblik krošnje.

Želim vam puno uspjeha u radu! Kao i uvijek veselim se vašim radovima.

Puno vas pozdravlja vaša učiteljica Mirjana!